OKRESNÁ PROKURATÚRA KEŽMAROK 
Michalská 2493/8A, 060 01 Kežmarok 1

Číslo: Pv 711/13/7703	Kežmarok 13.06.2016 
EEČ: 2-56-86-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov
Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 
Rozhodol: 	prokurátor Okresnej prokuratúry Kežmarok
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
povolanie: stavebný technik
väzba: nie 
ktorá je trestne stíhaná pre trestný čin:
- Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry Kežmarok zo dňa 11.6.2014 spisová značka Pv 711/13/7703, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Trestnej činnosti sa mala obvinená XXXXX dopustiť na tom skutkovom základe, že dňa 30.9.2013, okolo 16.30 hod., po ceste č. I/67, v smere od obce XXXXX do obce XXXXX okres Kežmarok, viedla osobné motorové vozidlo továrenskej značky HONDA CIVIC, evidenčné číslo XXXXX, kde v km 96, 75, z dôvodu nedostatočného sledovania situácie v cestnej premávke, nevenovania sa plne vedeniu motorového vozidla, s vozidlom prešla do protismernej časti vozovky, s vozidlom narazila do prednej časti protiidúceho osobného motorového vozidla továrenskej značky RENAULT TWINGO, evidenčné číslo XXXXX vedeného vodičom XXXXX, v dôsledku čoho vozidlo RENAULT TWINGO odhodilo do priekopy, následne narazila aj do protiidúceho osobného motorového vozidla továrenskej značky RENAULT THALIA, evidenčné číslo XXXXX vedeného vodičom XXXXX, pričom pri dopravnej nehode došlo k vzniku zranenia vodiča XXXXX, ktorý utrpel zranenie – trieštivá zlomenina vonkajšieho a vnútorného členka ľavej dolnej končatiny s čiastočným vykĺbením členkovej kosti, pomliaždenie hrudníka a brucha, odrenina hlavy v temennej oblasti, pomliaždenie oboch kolien, tržná rana pravého predkolenia, ktoré zranenie si vyžaduje liečenie a práceneschopnosť v trvaní najmenej 3 mesiace, a jeho spolujazdkyne XXXXX, ktorá utrpela zranenie – pomliaždenie hrudníka, brucha, ľavého kolena, ktoré zranenie si vyžaduje liečenie a práceneschopnosť v trvaní najmenej 4 týždne, 

Uznesením prokurátora Okresnej prokuratúry Kežmarok zo dňa 11.6.2014, spisová značka Pv 711/13/7703, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	20 mesiacov
 
Odôvodnenie:
     Uznesením okresného prokurátora v Kežmarku sp. zn. Pv 711/13/7703 – 8 zo dňa 11.6.2014, v spojení s uznesením prokurátora Krajskej prokuratúry Prešov sp. zn. 1/1 KPt 481/14/7700 – 2 zo dňa 17.7.2014, ktoré nadobudlo právoplatnosť dňom 17.7.2014,  bolo rozhodnuté,  v zmysle § 216 ods. 1/ Trestného poriadku, o podmienečnom zastavení trestného stíhania obvinenej XXXXX, pre prečin ublíženia na zdraví podľa § 157 ods. 1, ods. 2 písm. a/ Trestného zákona.

     Týmto uznesením bola zároveň obvinenej XXXXX určená skúšobná doba v trvaní 20 ( dvadsať ) mesiacov.

     Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

     Zo zabezpečených listinných materiálov ( charakteristiky obvinenej, odpis z registra trestov a pod. ), vykonanou lustráciou v evidenčných pomôckach tunajšej prokuratúry, bolo zistené, že obvinená XXXXX v priebehu plynutia skúšobnej doby viedla riadny život, nedopustila  sa žiadnej úmyselnej trestnej činnosti, nebol zistený dôvod na pokračovanie v trestnom stíhaní, a preto bolo potrebné v tejto veci rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Peter Danielčák
prokurátor